


SOCIETAT D'HISTÒRIA 
NATURAL DE LES BALEARS 


In memoriam 


Un record de Guillem Mateu Mateu 
(Caimari, 27 de maig de 1930 - Palma, 21 de març de 2015) 


Guillem MATEU VICENS 





Guillem Mateu a casa seva treballant a 
la lupa binoular 


Guillem Mateu Mateu va néixer a Caimari, en 
la primavera de 1930, fill de Guillem 1 Catalina, 
essent el tercer de vuit germans. L'ambient rural 
del seu poble, ben bé al peu de la Serra de 
Tramuntana, va permetre un apropament a la 
Natura des dels primers anys de la seva infantesa, 
apropament que es féu més intens a partir dels 
nou anys quan ingressà al Monestir de Lluc com a 
blauet, on es sentí com a casa al llarg de tota la 
vida. A Lluc va realitzar els estudis eclesiàstics 1 
va adquirir una formació humanística que va 
imprimir en el seu caràcter la capacitat de veure 
la Natura des d'una vessant espiritual, lligant, tal 1 
com sovint deia, la Ciència amb la 
Transcendència. En la seva adolescència, al 
monestir, va comptar amb figures com el Pare 
Bauçà que l'inculcaren l'amor per la flora, la 


fauna 1 els paisatges de la Serra, sentiment que 
anava creixent com a conseqüència de les 
excursions que feien part del programa educatiu 
dels frares de Lluc. En aquesta època conegué 


dues persones que després serien els seus referents humans 1 científics: Guillem Colom 
Casasnovas i Ramon Margalef. Margalef complia el seu servei militar a Mallorca 1 es feia 
acompanyar pel seu amic Guillem Colom quan trescant per la Serra de Tramuntana 

estudiava la fauna d'invertebrats de les fonts i torrents. En algunes d'aquestes sortides 
s'aturaven al monestir de Lluc, on mon pare, encara jovençà, va tenir el primer contacte 
amb aquestes dues grans personalitats científiques, determinants en el seu futur. 

Una vegada acabats els estudis i ordenat sacerdot, va partir cap a Barcelona on va 
compaginar les seves obligacions religioses amb l'estudi de les Ciències Naturals, 
llicenciant-se en la primera promoció de Biologia i posteriorment fent el Doctorat sota la 
direcció del Professor Gadea tot i que de facto, el seu mestre i mentor va ser Don Guillem 
Colom. Eren els anys durant els quals Margalef donava un fort impuls a l'Ecologia, 1 per 
extensió a les Ciències Biològiques, creant un important grup de recerca d'on han sortit 
científics de gran talla. Aquests dos científics, Margalef i Colom estaven units per una forta 
amistat, que quedà enregistrada en seu l'intercanvi epistolar, tal i com va quedar reflectit 
l'any 2009 en el llibre Ramon Margalef i Guillem Colom. Diàleg epistolar entre dos savis, 
mestres i pioners de la ciència. 

Una de les primeres promocions dels estudis de Biologia. 


La interacció entre aquestes dues ments privilegiades va donar una nova perspectiva a 
l'estudi del registre fòssil que habitualment s'havia considerat com una col-lecció 1 
descripció d'exemplars, adscrits a un període de temps concret. Fruit de la comunicació 1 
intercanvi d'idees entre Margalef i Colom, aquest darrer va anar incorporant els conceptes 1 
coneixements ecològics que el primer anava elaborant, fins a fer una biologia del registre 
fòssil, o dit d'una altra forma, avançant-se molts anys al que avui en dia constitueix la 
Paleoecologia. L'aplicació d'aquesta nova forma de pensar quedà reflectida especialment en 

l'estudi dels foraminífers, protozous amb closca mineral, que fins llavors havien estat 
considerats gairebé de forma exclusiva com indicadors biocronoestratigràfics. Va ser sota 
l'influx d'aquest intercanvi d'idees que Guillem Mateu va dur a terme la seva tesi doctoral 
Estudio sistemútico y bioecológico de los Foraminíferos vivientes de los litorales de 
Cataluña y Baleares, introduint a Espanya l'aplicació dels foraminífers com a 
bioindicadors. Poc després d'acabar la tesi de doctorat, en el 1967, Guillem Mateu entrà a 
formar part de l'Instituto Español de Oceanografía (IEO), en el seu centre de Balears. Allí 
va esenvolupar la seva tasca científica fins a la seva jubilació, en el 1996. Varen ser uns 
anys de campanyes oceanogràfiques arreu del món, Mediterrània, Cantàbric, Mar del Nord, 
Sahara, Senegal i ja a punt de jubilar-se, l'Antàrtida, on es crearen vincles d'amistat que han 
perdurat fins el final. A l'IEO trobà Pedro Balle, sedimentòleg, amb qui va compartir 
sempre la cabina i moltes hores de feina, així mateix va gaudir de treballar amb altres 
companys, sobre tot geòlegs, com Juan Acosta, Víctor Díaz del Río 1 Jorge Rey.Un anys 
després de la seva incorporació a l'IEO, Guillem Mateu va ser elegit President de la 
Societat d'Història Natural de les Illes Balears (SHNB), càrrec que ostentà fins el 1981. 
Aquesta institució, creada el 1954 i que, en absència d'un marc acadèmic regular, aglutinà 
naturalistes de primer ordre com Guillem Colom, Joan Cuerda, Lluís Gasull, i molts 
d'altres. Algunes publicacions de Guillem Mateu durant aquest període de temps són Los 
foraminíferos del Tirreniense de la Bahía de Palma de Mallorca y las condiciones 
bioecológicas del antiguo Mar Balear (1968), Foraminíferos del contenido gástrico del 
Spatangus purpureus O.F. Müller y su degradación protoplasmútica a través del aparato 
digestivo de este equínido (1969), Foraminíferos recientes de la isla de Menorca 
(Baleares) y su aplicación como indicadores biológicos de contaminación litoral (1974), 
Los "pellets fecals" actuales y los ooides tipo pelloide del Neógeno mediterraneo. 
Contribución a su conocimiento (1977), Contribution à la connaissance de l'ultrastructure 
de la carapace des foraminifères planctoniques et benthoniques. Étude faite au microscope 
de balayage (1979) i, juntament amb G. Colom i J. Cuerda, Los foraminiíferos plio- 
pleistocénicos de la isla de Cabrera (Baleares) y las condiciones paleoecológicas del 
antiguo Mar Balear (1970).L'ambient que es vivia en el si de la SHNB, juntament amb 
altres institucions 1 tenint en compte les circumstàncies socials del moment, que 
demandaven que fos possible que la gent jove pogués cursar estudis superiors sense haver 
de partir, es va fer possible el naixement d'una universitat, primer com a delegació de la 
Universitat Autònoma de Barcelona i alguns anys després convertida ja en Universitat de 
les Illes Balears. Ja des dels inicis, Guillem Mateu va impulsar els estudis de Biologia dins 
l'oferta acadèmica, essent-ne el promotor. Els inicis no foren fàcils degut al poc personal, 1 
a la poca durada de molts d'aquells professors. Això dificultava l'estabilitat, a llarg termini, 
de la llicenciatura en Ciències Biològiques i varen ser necessàries les mobilitzacions dels 
estudiants (del curs que ell anomenava "Pirata") i l'esforç d'alguns professors que no 
miraren ni les hores ni la quantitat de matèries que varen haver d'impartir. En 
reconeixement al seu entusiasme 1 esforç, el Departament de Biologia, pocs dies abans del 
seu 75è aniversari, el 2006, el va homenatjar, celebrant els trenta anys d'estudis de Biologia 
a la UIB. Record particularment l'emoció 1 alegria que va tenir quan els companys, alumnes 
1 ex-alumnes es varen sumar a l'homenatge amb una exposició fotogràfica 1 els seus bons 
amics Juan Usera 1 Luis Pomar. 





248 Boll. Soc. Hist. Nat. Balears, 58 (2015) 


Al llarg dels anys setanta, a mitjans 1 finals de la dècada, la vida personal de mon pare 
va canviar intensament. Es va secularitzar 1 es va casar amb Catalina Maria, 1 fruit del 
matrimoni vàrem néixer Guillem (1977) i Catalina (1979). A partir de llavors va 
compaginar la seva vida acadèmica i professional amb la família. Dels anys de la infantesa 
em vénen moltes imatges a la memòria. Record les visites que feia mon pare a Don 
Guillem Colom, bé a la seva casa del carrer Isabel II de Sóller, bé al xalet del Port de 
Sóller. Confés que per a mi eren una mica avorrides als meus sis o set anys, sentint un 
enfilall de noms estranys, de períodes geològics, d'espècies de microfòssils, i una paraula, 
"foraminifer", que a la llarga resultaria habitual en el nostre vocabulari, però que quan de 
petit la pronunciava davant altra gent, esdevenia, davant la meva sorpresa, gairebé una 
flastomia per a la major part de persones. Aquelles anades a ca Don Guillem se'm feien 
inacabables, quan ell i mon pare passaven hores i hores xerrant de les seves coses, 1 jo 
sentia que el temps s'havia aturat. Afortunadament Donya Catalina, esposa de don Guillem, 
m'acompanyava a jugar amb un canot que tenien 1 l'espera es feia més entretinguda. 


Retall de premsa sobre la reunió celebrada a la 
Societat d'Història Natural de les Balears per a 
tractar la implantació dels estudis de Biologia a la 
Universitat. 





Guillem Mateu fou una persona tremendament activa, que va fer una passió de la seva 
feina, sense defallir ni un instant, del darrer al primer dia. Va treballar a l'Institut Espanyol 
d'Oceanografia, fins que el 1996, es va jubilar, als seixanta-cinc anys, tot i que va seguir 
visitant el Centre de Balears, fins gairebé el final de la seva vida. Durant molts anys va 
compaginar la feina de l'IEFO amb la docència a la UIB. No obstant, des de la seva jubilació 

mE TER É EN OCTUBRE HABRA SEGUNDO CURSO 


DE BIOLOGICAS 


Palma (De nuestra Redacción).-— Parece ser que 
:spués de una reunión realizada en la tarde de ayer en la 
de de la Facultad de Ciencias de nuestra ciudad entre d 
ctor Cabré y representantes estudiantiles de Biológicas, y 


de Unas óns mil 
quinientas 
per soras 
recorrieron 


asoche instancias del vicerrector Antonio Roig, el. primero 
las calles eguró que no había ningún inconveniente para que en d 
de Palma 'óximo octubre se impartan oficialmente, las enseñanzas 


sl gas curso de Biológicas, 

1 fins els setanta-cinc anys, va ser Professor 
Emèrit a la mateixa Universitat mantenir ocupat 
fins el final de la seva vida. 


Retall de premsa que recull la manifestació pels 
carrers de Palma en demanda d'una Universitat. 
Una vegada complerta l'edat límit, va seguir fent 
feina amb la mateixa intensitat de sempre 1 va 
embarcar-se amb el seu projecte final, que el 
vaAquests darrers anys, amb col:laboració amb 
amics com Juan Usera, Alejandro Cearreta, 
Carmen Alberola i Eustoquio Molina, ha retut 
homenatge a Guillem Colom Casasnovas, la 
persona que més va admirar, com a mestre 1 
amic, i amb qui va compartir la curolla dels foraminífers. Durant hores i més hores han 
revisat els materials i documents dipositats al Museu Balear de Ciències Naturals i a la fi 
s'ha donat a conèixer la figura de Colom en la dimensió que li correspon com a pioner en el 
camp de la Micropaleontologia, i com a persona de gran humanitat. La obra científica de 
Guillermo Colom Casasnovas (1900 - 1993) consta de tres volums que recullen una revisió 
sistemàtica de totes les espècies noves que va descriure, tenint en compte el context 
científic del moment i la seva relació amb els micropaleontòlegs i especialistes més 
insignes de l'època. 

Es pot dir amb tota seguretat, que mon pare ha gaudit d'una vida plena de satisfaccions 
tant en el que respecta a la seva vida professional, com en l'aspecte personal. Moltes 
institucions han reconegut la seva trajectòria professional al llarg de la seva vida. Així, fou 
membre de la Reial Acadèmia de Medicina i Cirurgia de Palma, la Reial Acadèmia de 
Ciències 1 Arts de Barcelona, Soci d'Honor del Museu Balear de Ciències Naturals, Siurell 
de Plata, Premi Ramon Llull del Govern de les Illes Balears, President Honorari de la 
Societat d'Història Natural de les Balears, etc. Per altra banda, ha vist que l'escola 
micropaleontològica iniciada per Colom, 1 de la qual n'havia pres el relleu, assegurava la 
seva continuitat gràcies a la influència decisiva del seu amic Felicià Fuster, qui estant de 

President del Consell Social de la UIB, va aconseguir el finançament de la Fundación 
ENDESA per a la creació de la Càtedra "Guillem Colom Casasnovas". 

Aprofit aquestes línies per a mostrar l'agraiment a les persones 1 institucions que han 
manifestat el seu condol més sincer. En especial volem donar les gràcies als seus companys 
1 amics de l'Institut Espanyol d'Oceanografia, a la Universitat de les Illes Balears, 
concretament a l'equip rectoral i als seus companys dels departaments de Biologia 1 
Ciències de la Terra i, molt especialment, a la Societat d'Història Natural de les Balears i a 
l'Associació Museu Balear de Ciències Naturals. 


Olivera sembrada en memòria de Guillem Mateu, 
davant l'edifici Guillem Colom Casasnovas, on 
s'imparteixen els estudis de Biologia a la Universitat 
de les Illes Balears. 








